เจ้าม้าน้อย มานี่มา
มา
มีม้าขาวด้วยนะ อยากดูไหม
โอ้ มันอยู่ไหนคะ
มาสิ เดี๋ยวจะพาไปดู
"จนกว่าคุณจะทำให้จิตใต้สำนึก กลายเป็นจิตสำนึก
มันจะกำหนดชีวิตคุณ
และคุณจะเรียกมันว่าชะตากรรม" ยุงกล่าวเอาไว้
แต่มันจะเป็นไปได้หรือ
ที่จะนำสิ่งที่อยู่ในความมืด มานานหลายปีออกมาเปิดเผย
(ฉัน... คนใหม่)
แม่ หนูกลัว
แม่!
- แม่มาแล้ว - แม่!
แม่อยู่นี่แล้ว มาวี แม่มาแล้ว
หยุดร้องได้แล้ว แม่เบื่อเต็มที
- เป็นแบบนี้ทุกคืนเลย - ซาร์พ ได้โปรด
ไม่เป็นไรนะลูก แม่อยู่นี่แล้ว
แม่อยู่นี่นะลูก ใจเย็นๆ
ซาร์พ อีกไม่นานเราจะย้ายไปบ้านหลังใหญ่ขึ้น
แล้วลูกจะมีห้องของตัวเองนะ
ขอทีล่ะ อย่าทำแบบนี้เลย
เป็นอะไรไปจ๊ะลูกสาว กลัวเหรอ
แม่นอนกับหนูนะ หนูกลัว
ก็ได้ แม่จะนอนกับลูก มานอนลงนะ
นั่นแหละ
เราจะทำอะไรกันดี
เรามาอ่านหนังสือด้วยกันดีไหม ว่าไง
- ดีค่ะ - โอเค
เรามีหนังสืออยู่ตรงนี้ เดี๋ยวแม่หยิบมาให้
- โอเค - เลือกมาสักเล่มสิ
เล่มแรกคือเรื่องกระรอกกับเซเลน
อีกเล่มคือเรื่องฟาร์มม้า
อ่านฟาร์มม้าเถอะค่ะ
แม่ว่าเรื่องกระรอกกับเซเลนดีกว่านะ อ่านเรื่องนี้กันเถอะ
ไม่เอา หนูอยากอ่านเรื่องม้า
แม่พาหนูไปดูม้าได้ไหม
มาวี เข้าท่ามากเลย
แต่แม่จะไปหาฟาร์มม้าให้ลูกได้ยังไง
แต่… นะคะ นะคะ
ก็ได้
แม่จะหาทางดูนะ
- โอเค - โอเคนะ
ขอบคุณค่ะ
เซฟกี
เกิดอะไรขึ้น เดนิซโอเคไหม
โอเคดี ไม่ต้องห่วง
แต่เขาโดนจับพร้อมยาเสพติดบนรถบัส
อะไรนะ
แถมยังด่าเจ้าหน้าที่และพยายามหนีด้วย
เขาไม่ยอมให้การกับตำรวจ และยืนยันจะให้ทนายมา
แล้วจะเป็นยังไงต่อ
ปริมาณยาที่ติดตัวมันน้อยมาก ฉันจะขอให้รอลงอาญาไว้
แต่ตำรวจจะกักตัวเขาไว้ที่นี่ก่อน จนกว่าศาลจะเรียกตัว
พวกเธอสองคนไม่ต้องรอหรอก
แต่ไม่ต้องห่วงนะ
ฉันจะอยู่กับเขาตอนให้การเอง โอเคไหม
- ขอบคุณนะ - ไม่เป็นไรจ้ะ
- คุณเอิซกือร์ ยินดีที่ได้รู้จักค่ะ - เช่นกัน ดีใจที่คุณไม่เป็นไร
ทนายเซฟกี โซลมาซ เซย์ฮาน
เดนิซ
ต่างหูที่เดนิซใส่เป็นของคุณใช่ไหม
- คุณสังเกตเห็นได้ยังไง - ผมเห็นตั้งแต่บนเครื่องแล้ว
ใช่ค่ะ
เธอเอาไปโดยไม่ขอฉัน เธอขโมยไป
พ่อฉันให้เป็นของขวัญ
ฉันพลาดเองที่บอกเธอไป
แล้วนี่ก็คือผลลัพธ์
อาด้า คุณกำลังโกรธ และผมคิดว่าคุณมีสิทธิ์ที่จะโกรธ
แต่ถ้าคุณไม่พยายามช่วยเดนิซ…
และขอโทษนะถ้าผมล้ำเส้น ผมรู้สึกว่าคุณจะต้องเสียใจทีหลังแน่
ฉันจะช่วยคนที่ไม่อยากให้ช่วยได้ยังไง
ถ้าไม่โดนจับได้ เธอคงนั่งรถบัสหนีไปแล้ว
เธอคงออกไปจากชีวิตฉัน
แต่เธอโดนจับได้
ฟังนะ บางทีเธออาจต้องการให้คนเห็น
บางทีเธออาจพยายามเรียกร้องความสนใจ
ทำไมคุณถึงปกป้องเดนิซแบบนี้
คุณมีเหตุผลที่ตามหาเดนิซมาตลอดใช่ไหม
ผมแค่เตือนให้คุณนึกถึงเรื่องนั้น จะได้ไม่ต้องมาเสียใจทีหลัง
ค่ะ
มีสิ
ครอบครัวฉันไม่มีใครเหลืออยู่แล้ว
และฉันคิดว่าถ้า…
ถ้าฉันเจอเธอ
บางทีฉันอาจ…
สนิทกับเธอได้
คุณยังไม่รู้จักฉันดีด้วยซ้ำ
ขอบคุณที่อยู่เคียงข้างฉันนะ
วันนี้คุณก็อยู่กับผมใช่ไหม
จะเข้ามาก่อนไหมคะ
อยากมากเลยละ
แต่ถ้าผมไม่กลับไปตอนนี้ ผมคงไปบรรยายสายแน่
โอเค
ว่าแต่…
- บ้านเป็นของคุณนะ - ของฉันเหรอ
แน่ใจเหรอ เรายังไม่ได้คุยเรื่องเงื่อนไขกันเลย
ผมจะให้เบอร์คุณกับพี่สาวไว้ คุณสองคนคุยกันเองได้เลย
โอเค
ราตรีสวัสดิ์
พักผ่อนนะ อย่าคิดมาก
จะพยายามค่ะ
- ขับรถดีๆ นะ - ครับ
ค่ะ คุณซงกึล
ค่ะ
ที่รัก พ่อยังมีไข้ แถมพูดเพ้อด้วย
ผมควรพาเขาไปโรงพยาบาลไหม
ฉันคุยกับอาด้าแล้ว
วันนี้เธอจะมานะ ไม่ต้องห่วง
คุณเป็นอะไรไป
- เซฟกี - คุณซงกึลโทรมา
แล้วไง
คำร้องของเราถูกระงับแล้ว
แต่เธอบอกว่า…
เธอบอกว่าเราสมัครใหม่ได้
เมื่อสถานการณ์เปลี่ยนไป
ฉัน… แม่ทำเบอเร็กไว้
ฉันจะไปเอามาให้ แบบที่คุณชอบเลย ใส่ปวยเล้งด้วย
จะอธิบายตัวเองหน่อยไหม
อะไรอาด้า พี่คาดหวังคำขอโทษเหรอ
ฉันคาดหวังคำอธิบายต่างหาก
คราวนี้ช่วยพูดความจริงหน่อย
ก็ได้
ฉันจะพูดความจริง
ฉันไม่ชอบพี่
จริงๆ แล้วฉันเกลียดพี่มาตลอด พอใจไหม
- พอใจหรือยัง - แล้วทำไมถึงมานี่ล่ะ
เพราะฉันไม่มีที่ไปตอนที่พี่โทรมา
ฉันโดนไล่ออกจากงาน
ฉันเป็นพนักงานเสิร์ฟ ไม่ได้ทำงานบนเรือสำราญ
ฉันไม่มีบ้านด้วยซ้ำ ฉันนอนที่ไหนก็ได้ที่พอจะนอนได้
และฉันก็ใช้เงินก้อนสุดท้าย นั่งรถบัสบ้าๆ นั่นมาที่นี่
งั้นที่เธอพูดมาก็ไม่จริงเลยเหรอ
ไม่จริงสักอย่าง
พี่คิดจะหนีตั้งแต่ที่สถานี ก่อนจะเจอหน้าฉันด้วยซ้ำ
ใครจะรู้ว่าถ้าฉันพูดความจริง พี่จะทำอะไร
และเธอก็เกลียดฉันโดยที่ไม่รู้จักฉัน
- ไม่รู้จักเหรอ - ใช่สิ
งั้นฉันจะบอกอะไรเกี่ยวกับพี่ให้ฟัง
พี่ได้ที่หนึ่งตอนเรียนมัธยม
สอบได้คะแนนดีจนได้เข้าเรียนหมอ
เป็นเด็กฉลาดและเข้ากับคนง่ายมาแต่ไหนแต่ไร
พี่ไม่เคยทำให้พ่อเสียใจ
รู้ไหมว่าฉันรู้เรื่องพวกนี้ได้ยังไง
พ่อใช้เรื่องนี้เป็นแรงจูงใจให้ฉัน
พูดถึงพี่ทุกครั้งที่ฉันทำพลาด
- ฉันจะไปรู้ได้ไง - ยังไงพ่อก็เลือกพี่อยู่ดี
ฉันไม่รู้ด้วยซ้ำว่าเธอมีตัวตนอยู่ จนกระทั่งแม่ฉันตาย
ทิ้งกระเป๋าที่มีรูปถ่ายกับจดหมายไว้
ทำไมเธอถึงฉีกจดหมายพวกนั้นทิ้งล่ะ
- เพราะมันโกหกไง - นั่นมันจดหมายจากพ่อถึงแม่เธอนะ
ฟังนะ มันโกหกทั้งเพ
ถ้าพ่อรักฉันมากขนาดนั้น
ชีวิตเราจะห่วยแตกขนาดนี้เหรอ
นี่
ใช่ ต่างหูของพี่ ฉันเอามาเอง
เพราะพ่อไม่ได้ทิ้งอะไรไว้ให้ฉันเลย อาด้า
ไม่ให้ฉันใช้นามสกุลเขาด้วยซ้ำ
ซาลิห์โอลูกับผีดิ
แล้วดูพี่สิ
อาด้า โคร์คมาซ
ลูกสาวเคมาล โคร์คมาซ
ชีวิตพี่คงดีมากเลยสินะ
ฉันคิดว่าพี่คงไม่คิดถึงต่างหูแค่คู่เดียวหรอก
เดนิซ พ่อให้เธอใช้นามสกุลพ่อ นามสกุลจริงๆ ของพ่อ
ซาลิห์โอลูคือนามสกุลจริงๆ ของพ่อ
ก่อนที่พ่อจะถูกรับไปเลี้ยง
โห เรื่องดีจังเลยนะ
ฉันควรทำยังไงดีล่ะ
ให้อภัยกับทุกสิ่งที่พ่อทำเหรอ
พี่อยากเจอฉันใช่ไหม
ฉันชื่อเดนิซ
ยินดีที่ได้รู้จัก
เจอฉันได้ยังไง
เรามาทำข้อตกลงกันดีไหม
อยู่กับฉันจนกว่าเธอจะกลับมาตั้งหลักได้
แต่ฉันจะขอสองอย่าง
เธอจะไม่ยุ่งกับยาเสพติด และจะไม่โกหกฉันอีก
โธ่เว้ย อาด้า
ฉันขโมยต่างหูของพี่มานะ
รื้อบ้านพี่ซะเละเทะ
พี่เป็นใครเนี่ย บิชอปมีเรียลหรือยังไง
อ่านเรื่องเลมิเซราบล์เหรอ
เปล่า
ก็ฉันมันโง่ไง ที่จอร์เจียไม่มีหนังสือให้อ่านหรอก
อย่าทิ้งนะ
พ่อเราชอบพูดว่า
"อย่าทิ้งอะไรที่เราไม่กล้าใส่กระเป๋า ลงในธรรมชาติ"
พี่พูดถูก
พ่อเคยพูดแบบนั้น
พ่อเป็นคนอ่านเลมิเซราบล์ให้ฉันฟัง
เหมือนกัน
ไม่ใช่ทุกอย่างที่ฉันพูดจะโกหกนะ อาด้า
ฉันเป็นนักเต้นจริงๆ
ที่ทำงานบนเรือสำราญก็จริง
เมื่อไม่กี่ปีที่แล้ว ฉันเต้นแล้วบาดเจ็บ
เต้นได้ไม่ดีเหมือนเมื่อก่อน
การเต้นคือทุกอย่างของฉัน
ฉันถึงเริ่มเล่นยา
ฉันไม่ใช่คนเลวหรอกนะ
ฉันก็ไม่ได้สมบูรณ์แบบอย่างที่เธอคิดเหมือนกัน
เชื่อฉันสิ
ว่าไง จะรับข้อเสนอของฉันไหม
หรือต้องทวนเงื่อนไขให้ฟังอีกที
เข้ามาเลย
ดูสิว่าใครมา
เจ้าหญิงกับเจ้าชายของพ่อมาแล้ว
ยินดีต้อนรับ คุณผู้หญิง
พ่อ ผมหิวแล้ว มีอะไรกินบ้าง
มีทั้งครัวเลยลูก กินอะไรก็ได้ที่อยากกิน
พามาวีไปด้วยสิ น้องก็ควรหาอะไรกินด้วย
- ไปกับพี่นะลูก - ไปกัน
เดี๋ยวแม่ตามไป
มานี่เลยเลย์ล่า ผมเตรียมสัญญาไว้แล้ว ผมอ่านทุกข้อแล้ว
มันออกมาดีมาก ดูสิ เซ็นแล้วจบเรื่องกันไปซะทีนะ
เราต้องเพิ่มอีกสองข้อ
อะไรล่ะ เพิ่มเลยสิ
ข้อแรก
ห้ามแตะต้องภาพวาดบนผนังเด็ดขาด
ยังไงพวกเขาก็ไม่ทำอยู่แล้ว ข้อต่อไป
ข้อสอง
ฟิโค่จะยังคงบริหารร้านอาหารต่อไป
โอเค เดี๋ยวค่อยว่ากัน เราจะจัดการเอง
ก็จัดการซะสิ
ว่าแต่ ฉันยังไม่ได้บอกฟิโค่เลย
เขาอารมณ์เสียเรื่องพ่อเขาอยู่
ฉันต้องบอกเขาเอง ฉันต้องเป็นคนอธิบายให้เขาฟัง
โอเค
เราตัดสินใจได้ดีมากเลยนะเลย์ล่า ผมพูดจริงๆ
ผมคุยกับเจ้าของเรือแล้ว
วันที่เราได้เงินมา มันจะเป็นของเราเลย
คุณจะได้เห็น ทุกอย่างจะต้องดีมากแน่นอน
คุณตัดสินใจได้ดีมาก ผม…
ฉันจะไปดูเด็กๆ หน่อย
โอเค ไปเถอะ
- นี่อะไร - มูซักกาส
มูซักกาสเหรอ ยายมูโค่ก็ทำ
- นี่อะไรคะ - นั่นคือปาบูจากีน่ะ มาวี
โธ่เอ๊ย นี่มันคาร์นึยารึกของเรานะ
นี่พยายามหลอกพวกเราเหรอ ยอร์กอส
นี่มันอาหารตุรกีทั้งนั้น
ซาร์พ เราเป็นเพื่อนบ้านกันไม่ใช่เหรอ
มันสำคัญด้วยเหรอว่าใครรับอะไรจากใคร หรือเรียกมันว่าอะไร
ยังไงเราก็เหมือนกันหมด จริงไหมมาวี
ก็จริง
ซาร์พ อย่าไปกวนกับเชฟยอร์กอสเขา
แล้วคุณอยู่ที่ไหนล่ะ บ้านคุณอยู่ไหน
ฉันพักอยู่ที่ฟาร์มม้า
อะไรนะ ฟาร์มม้าเหรอคะ
ใช่ ฟาร์มม้า
แม่คะ เราไปที่นั่นได้ไหม
นะคะ นะ
คุณรือซาคะ คุณเป็นแบบนี้มานานแค่ไหนแล้ว
ก็เป็นมาตลอด
เคยหาหมอที่อาดานา
หมอบอกว่าฉันดื่มไม่ได้อีกแล้ว
แต่ถ้าไม่ดื่ม ฉันก็ทนอยู่บนโลกนี้ไม่ได้แม้แต่วันเดียว
แล้วฉันก็มาอยู่ที่นี่
อยากเจอไอ้สารเลวนั่น เป็นครั้งสุดท้ายก่อนจะไป
แต่เขาทำให้ฉันนึกเสียใจที่มา
ขอถามอะไรหน่อยได้ไหมคะ ถ้าคุณไม่ว่าอะไร
ถามมาเลย
คุณเคยเจอเรื่องเศร้าอะไรไหมคะ คุณรือซา
เหตุการณ์ที่เจ็บปวด
ที่คุณพูดถึงไม่ได้ ร้องไห้ไม่ได้
อะไรนะ เธอรู้ได้ยังไง
ร่างกายของเราพยายามบอกอะไรบางอย่าง
ที่เราไม่สามารถพูดออกมาได้
เห็นได้ชัดว่าร่างกายของคุณ พยายามบอกอะไรบางอย่างกับเรา
ถ้าคุณยอมรับฉันเป็นหมอของคุณ
เราก็จะวางแผนการรักษาได้
ช่างเถอะสาวน้อย
ป่านนี้แล้วจะหายไปทำไม
เขามีอาการของโรคตับแข็ง
ความผิดปกติทางระบบประสาทก็รุนแรงขึ้น
ฉันจะขอตรวจการทำงานของตับ พร้อมกับการตรวจอื่นๆ
ฉันต้องดูผลเอ็มอาร์ไอด้วย แต่เขาต้องยอมรับการรักษาก่อน
เราพอจะทำอะไรได้บ้างไหม อาด้า
เขาต้องพักผ่อน ต้องกินอาหารดีๆ
เขาไม่ควรรู้สึกเหงา
สิ่งสำคัญที่สุดที่คุณทำเพื่อเขาได้
คือให้เขาอยู่ที่นี่ก่อน
ฉันจะทำซุปกระดูกให้เขานะ มันจะช่วยรักษาเขาได้
ขอบคุณครับ มูโค่
ผมขอไปดูพ่อหน่อยนะ
ที่รัก
เธอโอเคไหม
พูดตรงๆ นะ ไม่เลยอาด้า
นี่เป็นความผิดของฉันเอง
ฉันพยายามจะไล่เขาออกไป
แล้วคำขอรับเลี้ยงเด็กก็ถูกระงับแล้วด้วย
เซฟกี
ฉันเสียใจด้วยนะ
ช่างมันเถอะ
บางทีมันอาจจะยังไม่ถึงเวลา
ดูสภาพเขาสิ
ฉันรู้สึกผิดและก็เสียใจ แต่สิ่งที่ทำไปแล้วก็แก้ไขอะไรไม่ได้
บางทีฟิโค่อาจต้องการใช้เวลากับพ่อหน่อย
บางทีอาจมีบางอย่างที่พวกเขาต้องแก้ไข
แล้วเดนิซล่ะ เป็นไงบ้าง
ฉันให้โอกาสเขาอีกครั้ง หวังว่าคราวนี้เราจะไม่ทำพังนะ
หวังว่าจะเป็นอย่างนั้นนะ
- อ๋อ - อะไร
ฉันเจอที่เปิดคลินิกแล้วนะ
- บ้านแม่ของเอิซกือร์ - ขอบคุณพระเจ้า
ในที่สุดก็มีข่าวดี
แล้วก็…
เอิซกือร์นั่นน่ารักดีนะ
และเขาไม่ได้แต่งงานแน่ๆ ฉันดูออกจากแววตา
แค่นั้นเลย
ประสบการณ์จ้ะ
ไม่ใช่ประสบการณ์ของฉันเอง แต่เป็นของลูกค้าฉัน
จำได้ไหมที่เลย์ล่าพูดว่า เธอจะขายที่นี่แล้วไปจากที่นี่ซะ
เธอคิดว่านางแค่ระบายหรือพูดจริง
มีเรื่องนั้นด้วยใช่ไหม นางพูดจริง
ทำไมคุณถึงอยู่ที่นี่ล่ะ ยอร์กอส
ผมโตมาในฟาร์มม้าที่ครีต
และพวกเขากำลังหาคนดูแลม้าที่นี่
แต่ตอนนี้ผมต้องหาคนมาแทนผมแล้ว
เพราะคุณตัดสินใจจะขายที่นี่
ผมคงจะกลับกรีซเร็วๆ นี้
ใช่ ฉันจะขายมัน น่าเสียดายนะ
ทำไมล่ะ
"ทำไม" อะไร
ใช่เจ้านาย ทำไมเหรอ
คุณไม่ชอบที่นั่นเหรอ
แม่ ม้าสวยมากเลยค่ะ แม่มาดูสิ
แม่กำลังไป มาวี
แม่มาแล้ว รอแม่ด้วย
มาวี
เลย์ล่า
คุณโอเคไหม
ฉันเป็นอะไรเหรอ
คุณหมดสติไป
เดี๋ยวก่อน ค่อยๆ นะ
ค่อยๆ
มาวีอยู่ไหน
ใจเย็น มาวีไม่เป็นไร
แกมีเพื่อนใหม่แล้ว
คุณล่ะโอเคไหม
ฉัน… ฉันไม่รู้
มาวี
มาวี!
มาวี ไปกันเถอะ เราจะกลับแล้ว
มาสิลูก เร็วเข้า
ไปกันเถอะ
เลย์ล่า
- ทุกอย่างโอเคไหมครับ - อร่อยมาก ขอบคุณค่ะ
โอเค เดี๋ยวผมจะเสิร์ฟกือเวชให้ครับ
กือเวชโต๊ะนั้นนะหนุ่ม
เลย์ล่า ดูนี่สิ พระเจ้าช่วย
นี่น้องสาวอาด้า เขามาขอทำงาน
ต้องทำงานดีแน่ จะช่วยเราได้เยอะเลยละ
เป็นเด็กฉลาดนะ
ฉันต้องบอกคุณ…
- ยินดีต้อนรับฮือเซยิน โต๊ะนี้เลย - สวัสดี ฟิโค่
ดูความงามนี้สิ ดูความงามของภาพนี้สิ
ต้องขอบคุณยอร์กอสนะ
เรารับจองโต๊ะไม่ทันเลย ทุกคนถามหายอร์กอส
ผมก็รู้สึกดีขึ้นมากเหมือนกัน ผมเคยรู้สึกแย่มากๆ นะ
ทั้งเรื่องพ่อผมกับเรื่องรับลูกบุญธรรม
แต่เราจะผ่านมันไปได้ เราจะผ่านไปได้ เลย์ล่า
ฉันตัดสินใจจะขายร้านแล้ว
อะไรนะ คุณทำอะไรนะ
พวกเขาเสนอราคามาดีมาก ฟิโค่
ฉันให้พวกเขาเพิ่มในสัญญา ว่าคุณจะยังเป็นผู้จัดการอยู่
คุณจะได้ส่วนแบ่งหุ้นด้วย ไม่ต้องห่วง
แค่นี้เหรอ เลย์ล่า
หมายความว่ายังไงว่าจะขาย ตอนที่ทุกอย่างกลับเข้าที่เข้าทางแล้วนะ
ทำไมคุณถึงตัดสินใจแบบนั้น ผมไม่เข้าใจ
ฟิโค่ มันเป็นการตัดสินใจที่ยากมากๆ อย่าโทษฉันเลยนะ
มันสำคัญมากกับชีวิตของลูกๆ ฉัน
พอคุณพูดแบบนี้แล้ว ผมจะทำอะไรได้ จะพูดอะไรได้อีกล่ะ
ตอนซื้อมาคุณก็ไม่ถามผม
ตอนขายก็ไม่ถามผมเหมือนกัน
ไม่เป็นไร
ไม่โกรธกันหรอก
ฉันเปลี่ยนเพลงแล้ว มาเพิ่มความสนุกกันหน่อย
- เจ๋งใช่ไหมคะ - เจ๋งดี
จะทำอะไรก็ทำเถอะ ยังไงฉันก็เหลือเวลาอีกไม่มากแล้ว
เชฟคนใหม่… แซ่บมากเลย
บราโว่!
บราโว่! มาเลย!
มาเลย!
(ร้านเหล้าของเอเลนี่)
เธอจะขายร้านเหล้าของเอเลนี่
ใครจะไปรู้ว่าคนที่ซื้อไปจะเป็นคนแบบไหน
และผมจะทำงานที่นั่นต่อ
เธอทำทุกอย่างพังหมด เธอทำให้ผมตกที่นั่งลำบาก
ฟิโค่
พ่อเป็นไงบ้าง
พ่อสบายดี กินซุปที่แม่ฉันทำให้
เขาคุยกับแม่คนเดียว
ก็ดีแล้ว
ผมทำผิดพลาดครั้งใหญ่
ผมไปพูดกับเขาแบบนั้นได้ไง นี่ยังไม่เข้าใจเลยว่าทำไมถึงกล้าพูด
ทั้งที่ผมคุยกับคุณซามานเรียบร้อยแล้ว
ผมก็ยัง…
เป็นเพราะฉันเองแหละ
เรื่องนี้เกิดขึ้นเพราะฉันเอง
ที่รัก มันเกี่ยวอะไรกับคุณล่ะ
นี่เป็นเรื่องที่สะสมระหว่างพ่อกับผม
คุณแค่อยากรับเด็กมาเลี้ยง
นั่นคือแรงจูงใจของคุณ ผมคิดว่านั่นแหละที่ทำให้คุณเครียด
ฉันมัวแต่สนใจเรื่องการรับเลี้ยงเด็ก
จนลืมสนใจคุณ
เราอยากขยายครอบครัวไม่ใช่เหรอ
นี่ไง ครอบครัวเราขยายแล้ว
จากนี้ไป เราจะโฟกัส แค่การทำให้พ่อคุณหายดีก็พอ
โอเคไหม เราจะทำแค่นั้นพอ
คุณคือความสุขของชีวิตผมเลย
คุณคือกิ่งไม้ในฤดูใบไม้ผลิ ที่ผลิบานทุกวันหรือเปล่าเนี่ย
สงสัยจะได้ความเป็นกวีจากพ่อสินะ คุณฟิโค่
ผมได้จากคุณต่างหาก ชีวิตของผม
มันมาจากความรัก
นี่
- มาเลย - มาเลย
เพื่อวันดีๆ ที่จะมาถึง
เพื่อวันดีๆ
อย่าดื่มเพียวๆ สิ
ถ้าไม่ใช่ผมแล้วใครจะดื่มเพียวๆ อีก
- นี่ เราจะรื้อกำแพงนี้ออก - อืม
แล้วก็ปิดเตาผิง เราจะทำช่องเว้าตรงนั้น
- โคมไฟระย้าก็เอาออก - โอเค
เราจะแบ่งส่วนนี้ด้วยบล็อกแก้ว
นี่จะเป็นทางเข้า แน่นอนว่าโคมระย้านี้ก็ต้องไปด้วย
เราจะติดวอลเปเปอร์และอะไรอีก
ถ้าคุณจะถอนตัว นี่คือโอกาสสุดท้ายของคุณแล้วนะ
ผมไม่ได้คิดจะถอนตัวหรอก ดร.อาด้า
แต่ไม่รู้ว่าคุณจะเปลี่ยนใจหรือเปล่า
ฉันดูเหมือนจะเปลี่ยนใจเหรอ
ตอนนี้…
ผมเริ่มคิดจะกระโดดขึ้นรถไปที่นั่นแล้ว
ฉันด้วย
เราไปเจอกันครึ่งทางไหม ไปกินเคบับอิสเคนเดอร์ที่บูร์ซาหรืออะไรสักอย่าง
เอิซกือร์ เดี๋ยวฉันโทรกลับได้ไหม
โอเค ได้สิ แล้วเจอกันนะ
เคาน์เตอร์รับผู้ป่วยอยู่ไหนคะ
สถาปนิกอยากปิดเพดาน แต่ฉันชอบคานไม้
สวยมากเลย อาด้า
ฉันบอกเลยนะ ที่นี่จะต้องออกมาสุดยอดแน่ๆ
ขอบคุณ
แล้วก็ขอบคุณที่จ้างเดนิซด้วย
ไม่เป็นไรหรอก
แต่ฉันจะขายร้านเหล้าของเอเลนี่นะ
แต่เดนิซก็ทำงานกับฟิโค่ต่อไปได้
ทำไมล่ะ แน่ใจเหรอ
ฉันไม่แน่ใจ ช่วงนี้ฉันไม่แน่ใจอะไรเลย
เราสองคนโอเคกันดีใช่ไหม
เราเคยไม่ดีกันด้วยเหรอ
ดีใช่ไหม
ดีใจนะที่เรื่องเธอกับเอิซกือร์ไปได้ดี
- เลย์โล่ เป็นอะไรน่ะ เกาอยู่ได้ - ฉันรู้สึกแย่มากเลย
ขอดูหน่อย
เลย์โล่ นี่มันอะไร
- เมื่อวานคันแค่ตรงนี้นะ - อย่าจับ
ตอนนี้เริ่มคันไปหลายจุดแล้ว
คิดว่าเป็นอะไรเหรอ
ดูเหมือนอาการแพ้นะ
ทำอะไรมา เปลี่ยนน้ำหอมใหม่เหรอ
ใส่เสื้อผ้าใหม่โดยไม่ซักหรือเปล่า
เปล่า
ไม่รู้สิ ไปโดนต้นไม้อะไรเข้าไหม
ไปโดนอะไรหรือสัตว์อะไรมาไหม
เมื่อวานฉันกับมาวีไปฟาร์มม้ามา
พอฉันก้าวเข้าไปในคอกม้า
ความดันเลือดฉันก็ลดลงทันที แล้วฉันก็เป็นลมไปเลย
เธอเป็นลมเหรอ
ใช่ คิดว่าเป็นเพราะแบบนั้นหรือเปล่า
ก่อนหน้านี้เธอเคยอยู่ใกล้ๆ ม้ามาก่อนไหม
ตอนเด็กๆ ฉันเคยชอบม้ามากนะ
ชอบมากจนโดดเรียนแอบไปฟาร์มม้าบ่อยๆ
แล้วฉันก็เริ่มกลัว
ก็เลยเลิกไปฟาร์ม
เธอคิดว่าเป็นเพราะฉันแพ้ม้าเหรอ
พูดตรงๆ นะ ฉันว่าไม่ใช่หรอก
เลย์โล่ เธอถึงกับเป็นลมไปเลยนะ
แล้วมันคืออะไรล่ะ
บางครั้งเมื่อเราเจอความรู้สึก อย่างความกลัวหรือความกังวล
จิตใจเราจะผลักมันไปไว้ข้างหลัง ทำให้เราลืมไป
แต่ความรู้สึกนั้นยังอยู่ในร่างกาย
เมื่อเราเข้าไปในสภาพแวดล้อม หรือได้กลิ่นอะไรที่ทำให้นึกถึงมันอีก
มันจะกระตุ้นระบบประสาทของเรา
และร่างกายของเราก็จะตอบสนองต่อมัน
เธอคิดว่าเป็นแบบนั้นเหรอ
เรามาลองดูกันไหม
ช่วยฉันด้วย
เราจะคลายความตึงเครียดในบริเวณนั้น
ก่อนอื่นเราหายใจเข้าลึกๆ นะ
เข้าทางจมูก ออกทางปาก ลองดูสิ
- ก่อนหน้านั้นเธอรู้สึกยังไง - ฉันสบายดี
แล้วมันเปลี่ยนไปตอนไหน
ตอนที่ฉันได้กลิ่นในนั้น
โอเค ทีนี้หลับตานะ
หายใจต่อไป
เกิดอะไรขึ้นที่นั่น
ฉันคิดว่าฉันจำอะไรบางอย่างได้
แต่ฉันไม่แน่ใจว่ามันเป็นเรื่องจริงไหม
โอเค
หลับตานะเลย์ล่า ฉันอยู่นี่
หายใจลึกๆ
ใช่
ตอนนี้ร่างกายเธอเป็นยังไง
ใต้ผิวหนังเธอ
ฉันอยู่นี่
หายใจไว้ อย่าหยุดหายใจ
ตอนนี้มองดูเลย์ล่าตัวน้อยในคอกม้า
เลย์ล่าตัวน้อยเป็นยังไงบ้าง
แกหวาดกลัว
แกรู้สึกผิด
เพราะแกโดดเรียนไปที่นั่น
และแกไม่ได้บอกพ่อ
แกพูดอะไรกับใครไม่ได้เลย
เลย์ล่าตัวน้อยต้องการอะไรถึงจะรู้สึกดีขึ้น
แกต้องการการปกป้อง
ไปยังช่วงเวลาที่เลย์ล่าในวัยผู้ใหญ่ รู้สึกปลอดภัยสิ
ไม่มีช่วงเวลาแบบนั้นหรอก
รอหน่อย มันจะต้องผุดขึ้นมาแน่ๆ
ช่วงเวลาที่เธอรู้สึกดี
รู้สึกปลอดภัย รู้สึกเข้มแข็ง
ฉันคิดว่าฉันเจอแล้วละ
ถ้าเธอต้องกำหนดสีให้กับช่วงเวลานั้น มันจะเป็นสีอะไร
สีเหลือง
มันหมายถึงความสว่าง
สีของแสง
ตอนนี้ก็มอบสีนี้กับเลย์ล่าตัวน้อย
สีเหลือง
ความสว่าง
แสงสว่าง
ความสงบ
ความกล้าหาญ
ฉันอยู่นี่
ฉันขอโทษที่ลืมเธอ และทิ้งเธอไว้ที่นี่หลายปีนะ
แต่ตอนนี้ฉันอยู่นี่แล้ว
เธอไม่ได้อยู่ตัวคนเดียว
เธอกลัวมาก ฉันรู้
เธอเป็นเด็กดี
แต่จากนี้ไป ฉันจะอยู่ตรงนี้นะ
ฉันอยู่ข้างเธอ
มาเถอะ
ได้โปรด
ยัยหนู เราออกไปจากที่นี่กันเถอะ
เธอประสบความสำเร็จมากมายเลย
เธอมีลูกที่น่ารัก
และงานที่ทำให้เธอมีความสุขมาก
ที่โต๊ะใหญ่ๆ สวยๆ พวกนั้น
ผู้คนตกหลุมรัก
เต้นรำ
เฉลิมฉลอง
เราทำทั้งหมดนั้นด้วยกันนะ
ฉันจะไม่มีวันทิ้งเธอไว้คนเดียว
ขอบคุณมากที่เตือนฉัน
ว่าฉันต้องปกป้องลูกๆ ของฉัน
เด็กๆ ปกป้องตัวเองไม่ได้
พวกแกต้องการผู้ใหญ่คอยปกป้อง
แต่บางครั้งผู้ใหญ่ก็มัวแต่สนใจปัญหาของตัวเอง
จนมองไม่เห็นสิ่งที่เกิดขึ้นข้างตัว
เจ้าหญิงของแม่
แม่จะปกป้องลูกจากความชั่วร้ายในโลกนี้ได้ยังไง
แม่ของแม่ปกป้องแม่ไม่ได้
พ่อก็ปกป้องไม่ได้
ถ้าลูกไม่ปิดบังอะไรแม่…
แม่จะสอนให้ลูกปกป้องตัวเองได้
การโทษพ่อแม่ที่ทำให้เราเจ็บปวดในวัยเด็ก
ไม่ได้ช่วยให้แผลใจหายไปเลย
ในทางตรงกลับกัน มันจะขัดขวางการเยียวยา
- สวัสดี - สวัสดี
จะไปคลินิกเหรอ
คนงานต้องใช้เวลาอีกหนึ่งสัปดาห์
ฉันเลยคิดว่าควรไปที่ไหนสักแห่งก่อน
ฝากดูแลที่นี่ด้วยนะจ๊ะ
ได้เลย ไม่ต้องห่วง
แล้วก็ลองดูนี่ด้วยนะ ไว้เราค่อยคุยกันตอนฉันกลับมา
แล้วพี่จะไปไหน
ที่ที่ฉันไม่เคยไป
(บำบัดอาการเสพติด)
"จนกว่าคุณจะทำให้จิตใต้สำนึกกลายเป็นจิตสำนึก
มันจะกำหนดชีวิตคุณ
และคุณจะเรียกมันว่าชะตากรรม" ยุงกล่าวเอาไว้
แต่การนำสิ่งที่อยู่ในความมืด มานานหลายปีออกมาเปิดเผย
จะเพียงพอที่จะเปลี่ยนโชคชะตาของเราได้ไหม
นี่เลย์ล่า มานั่งสิจ๊ะ
เซ็นสัญญากันเลยดีกว่า
แล้วเราจะได้ไปที่สำนักงานทนายความกัน
ไม่ต้องเสียเวลาหรอก เพราะฉันเปลี่ยนใจแล้ว
อะไรนะ
เราไม่ขายร้านเหล้าของเอเลนี่แล้ว
เอร์เด็ม เกิดอะไรขึ้น
เพราะที่นี่มีความหมายกับฉัน มากกว่าแค่เป็นร้านเหล้า
ฉันจะไม่ขายมัน
แต่ถ้าคุณอยากอยู่ทานอาหารเย็น เราจะจองโต๊ะไว้ให้ค่ะ
คืนนี้เชฟยอร์กอสจะออกเมนูใหม่ คุณจะได้ลองชิมด้วย
- เลย์ล่าที่รัก - ที่รัก คุณรับจองโต๊ะทีนะ
- เอร์เด็ม เกิดอะไรขึ้น - ไม่ต้องห่วงครับ เราจะจัดการเอง
เข้ามาสิคะ
บางทีโชคชะตาของเราอาจถูกกำหนด ในวันนี้ ตอนนี้ และที่นี่
จากประตูที่เราเลือกเปิดและเลือกปิด
คำบรรยายโดย นันทพร อนุชิตดัสกร อกปิด